ஆனாலும் ஏழரைச்சனி என்பது வாழ்க்கைக்குத் தேவையான அனுபவங்களைத் தருகின்ற ஒரு அமைப்பு. இந்த ஏழரை ஆண்டு காலம் உங்களுக்குக் கிடைக்கின்ற எதிர்மறை பலன்களால்தான் பணம் என்றால் என்ன, அதை எப்படிச் சம்பாதிப்பது, வந்த பணத்தை எப்படித் தக்க வைத்து கொள்வது போன்ற விஷயங்களை சனி காட்டுவார். மேலும் சுற்றியுள்ள உறவுகள், நட்புகள் எப்படிப் பட்டது. யார் நமக்கு உதவி செய்வார்கள், யார் உதவி செய்வது போல் நடிப்பார்கள் என்பதை அடையாளம் காட்டக்கூடிய ஒரு காலகட்டமும் ஏழரைச்சனி நேரம்தான்.